TERVETULOA LUISTELUKOULUUN! 

Hei luistelukoululaisten vanhemmat. Luistelukoulu on jälleen alkamassa ja odotamme ohjaajien kanssa jo innolla lasten saapumista!  
Tässä pieni tietopaketti, mikäli olette uusia luistelukoulussa ja tietysti hyvää 
kertausta myös jo aiemmin mukana olleille. 
- Luistelukoulussa on kypäräpakko. Kypärä nimikoidaan esimerkiksi maalarinteipillä. 
- Tarkistakaa lastenne luistinten oikea istuvuus. Luistinten tulee olla oikean kokoiset.
Luistimen päähän saa jäädä max. 1cm tyhjää kasvavalle jalalle.  Eli “kasvuvara” ja
“villasukkavara” ei saa olla liian suuri. Liian suuri luistin liikkuu jalassa, hidastaa kehittymistä ja pahimmassa tapauksessa hajoaa odotettua nopeammin. 
- Luistinten tulee olla myös riittävän tukevat. Suosittelemme heti alusta alkaen suosimaan ennemmin taitoluistimia kuin marketin kaunoluistimia.  Usein ajatellaan, että piikit tulee vasta myöhemmällä ajalla, mutta mitä  aiemmin siirrytään laatuluistimiin, sitä parempi. Esimerkiksi prismassa myydään aloittelijalle sopivia luistimia, mutta mikäli haluaa alussa päästä  pienemmällä budjetilla, suosittelen katsomaan facebookista seuramme  oman
varustekirppiksen sekä koko Suomen yhteisen taitoluistelukirppisryhmän. Sieltä löytää
käytettyjä luistimia muutamalla kympillä. Myös hokkarit käyvät luistelukouluun. 
- Jäälle kannattaa pukea mahdollisimman joustavat vaatteet, mutta pienemmille
luistelijoille, joilla ei ole niin paljon vauhtia, suosittelemme hieman paksummin vaatetta. Hanskat käteen jokaisella lapsella. 

Mikäli jokin asia jäi askarruttamaan vastaan teille luistelukouluun liittyviin 
asioihin sähköpostini emilialepolacontact@gmail.com kautta. 

Nähdään pian, 
Emilia Lepola 
Luistelukouluvastaava

